[{"text_idx": "#000001", "text": "\u201cKes teise peale na\u0308puga na\u0308itab, see...!\u201d ehk lugu EMFi mitmepalgelise pere toimetustest"}, {"text_idx": "#000002", "text": "Kogu see lugu on lihtsalt niivo\u0303rd absurdne, et ei oskagi kohe kusagilt alustada. Kes va\u0308hegi kursis on, siis oleme Aravete krossirajal juba 11 aastat korraldanud Po\u0303rguliste so\u0303ite ja sel suvel on ka\u0308sil juba 12. hooaeg. Kuidas see ko\u0303ik alguse sai, olen juba varasemalt blogis kirjutanud. "}, {"text_idx": "#000003", "text": "Po\u0303rguliste Metsaso\u0303it ei ole meie silmis traditsiooniline motospordivo\u0303istlus, vaid oleme sellega pu\u0308u\u0308dnud luua midagi teistsugust. Meil on hoopis teistsugune juhend, teistmoodi reeglid ja teistsugused eesma\u0308rgid vo\u0303rreldes traditsiooniliste na\u0308iteks Eesti Mootorrattaspordi Fo\u0308deratsiooni eeskirjade ja\u0308rgsete motospordivo\u0303istlustega. Kes pole asjaga kokku puutunud, loeb me kodukalt juhendit, vaatab videosid ja viib end ise asjadega kurssi. Na\u0308iteks kuuluvad selle so\u0303idu juurde ka lisakatsed, mis ei ole kunagi otseselt tsikliso\u0303idu oskusega seotud. Na\u0308iteks, kui olid rodeoha\u0308rja seljas parim, vo\u0303id lisapunkte teenida nii palju, et oled teistest metsaso\u0303idul juba nelja ringiga ees. Kogu u\u0308ritus ongi olnud taotluslikult pigem pehmema loomuga, et ko\u0303igil oleks fun ja mo\u0303o\u0303tu tuleks vo\u0303tma ka need, kes mo\u0303nele ametlikult litsentsiga vo\u0303istlusele minna ei soovi vo\u0303i ei tihka. Reaalsuses on sellest so\u0303idust saanud oma elu esimese vo\u0303iduso\u0303idukogemuse va\u0308ga paljud ja meilt edasi liikunud juba ka no\u0308 ametlikele so\u0303itudele."}, {"text_idx": "#000004", "text": "Eelmise aasta kevadel ka\u0308isime Eesti mootorrattaspordi fo\u0308deratsioonis ehk lu\u0308hidalt EMFis asja arutamas, kas ja mis tingimustel Po\u0303rguliste teemaga nendega liituda, sest see so\u0303it on neile pinnuks silmas olnud juba pikemat aega. U\u0308heks koosolekuks see lihtsalt ja\u0308igi, millele ei ja\u0308rgnenud kuni ta\u0308naseni nende poolt mitte u\u0308ht sammu. Kirjutasin sellest siin Ma lihtsalt ei mo\u0303ista, et motosporti arendava / edasiviiva organisatsioonina peaks EMF asja to\u0303simeeli arendama, jo\u0303udma kompromissidele, aga nemad loobivad hoopis kaikaid kodarasse ja ei suhtle u\u0308ldse!"}, {"text_idx": "#000005", "text": "Oleme viimastel aastatel teinud Po\u0303rgulisi neljaetapilise sarjana. Nii hakkasime ka sel kevadel asju planeerima ja juba enne koroonapaanikat said ajavo\u0303tuga kuupa\u0308evad paika pandud. Esimeseks etapiks sai valitud 31. mai. Saime selle eriolukorra mo\u0308o\u0308da saadetud, 18. maist leevenesid piirangud ja kiirabi ning ajavo\u0303tuga vesteldes leidsime, et saame kuupa\u0308eva samaks ja\u0308tta ja arvasime, et tuleme 100 inimese piiranguga kenasti toime. Esiteks seeto\u0303ttu, et enamasti on rohkem kui 100 inimest Po\u0303rgulistel olnud pigem suur kompliment ja erand. See aga, mis regamislehel juhtuma hakkas, oli meie jaoks va\u0308ga suur u\u0308llatus. U\u0308htlasi meeldiv, aga samas ka hirmutav, sest eelregamise lo\u0303pu ta\u0308htaja la\u0308henedes hakkas selguma to\u0303siasi, et 100 inimese reegel la\u0308heb kindlalt lo\u0303hki ja kuidas oleks vo\u0303imalik see olukord a\u0308ra lahendada? Samas tuli arvesse vo\u0303tta ka seda, et aastate jooksul on selgeks saanud, et ca 25% eelreganutest kohale ei tule."}, {"text_idx": "#000006", "text": "Nii et, mida teha? Appi tuli leheku\u0308lg kriis.ee ja kultuuriministeeriumi juhised, kus seisis, et alates 18. maist on lubatud korraldada spordivo\u0303istlusi vabas o\u0303hus, kui seal ei ole pealtvaatajaid ning osaleb korraga kuni 100 inimest (vo\u0303istlejad koos personaliga). Tagatud peab olema desinfitseerimisvahendite olemasolu."}, {"text_idx": "#000007", "text": "Kultuuriministeeriumi juhistes vabas o\u0303hus korraldatavate spordivo\u0303istluste juhendis oli kirjas, et kui pa\u0308eva jooksul toimub samas kohas mitu vo\u0303istlust, siis tagatakse va\u0308hemalt 60-minutiline paus u\u0308he vo\u0303istluse lo\u0303petamise ning ja\u0308rgmise alustamise vahel. Ja voilaa, siin me lahendus peituski! Teemegi lihtsalt kaks so\u0303itu ja kahe so\u0303idu vahe peal korraliku pausi. Meie so\u0303idul kehtinud ajakava ja reeglid on leitavad me kodulehel Kriteeriumides oli veel, et va\u0308lditakse ka\u0308tlemist, kallistamist ja muid otseseid kontakte, et takistada vo\u0303imalikku piisknakkuse edasikandumist. Siis tuligi idee, et ja\u0308tame sedakorda autasustamise u\u0308ldse vahele ja la\u0308kitame need hiljem postituviga ja\u0308rele. Kust edasi tuli mo\u0303te teha sellisel puhul midagi a\u0308gedat ja nii tuli Motofoto.ee ko\u0303iki Po\u0303rgulisi pildistama, millest nu\u0308u\u0308d vinged postrid auhinnasaajatele valmivad. Ja et veelgi nakkuse levikut va\u0308hendada, ja\u0308tsime sel korral ka toitlustaja kutsumata ja palusime ko\u0303iki so\u0303itjaid endid piisava toidu- ja veevaruga varustada. Pealtvaatajaid me sisse ei lubanud, des. ained olid olemas (kusjuures va\u0308livetsude juures u\u0308lihea lahendus tolmuseid ka\u0308si va\u0308rskendada krossiraja a\u0308a\u0308res, sest ka\u0308tepesuga raja a\u0308a\u0308res on nagu on), tervisedeklaratsioone ta\u0308itsime (mis sest, et treeningso\u0303idul see no\u0303utud pole). Regamise tegime kohe sisseso\u0303idule, et so\u0303itjad ei peaks u\u0308ksteise taga ja\u0308rjekorras seisma ja autost va\u0308ljumata sai asjad aetud. Mul ja\u0308a\u0308b lihtsalt ku\u0308simus o\u0303hku, et mille alusel EMF meid juba enne treeningso\u0303idu toimumist avalikult laimas ja su\u0308u\u0308distas reeglite rikkumises? Kuidas saab u\u0308ks Eesti motosporti esindav u\u0308hendus mo\u0303ista kedagi avalikult hukka juba enne kui pole olnud rikkumistki? Siinkohal pean silmas klubidele laiali saadetud meile ja Facebookis jagatud infot."}, {"text_idx": "#000008", "text": "Po\u0303rguliste so\u0303idu info tuli u\u0308les kaks na\u0308dalat enne so\u0303itu. EMF ei reageerinud ega kontakteerunud kuniks alles kolmapa\u0308eval 27. mail saadeti kiri: Na\u0308gin, et olete korraldamas oma legendaarset metsaso\u0303itu ja tahtsin uurida, et kas see u\u0308ritus vastab EMFi poolt ja riiklikult kinnitatud motospordivo\u0303istluste tingimustele? Kuna motou\u0308ritusi vo\u0303etakse riigi poolt u\u0308he mu\u0308tsiga, siis reeglite rikkumine to\u0303mbab ko\u0303ikidele vo\u0303istlustele vee peale ja seda ei taha meist keegi."}, {"text_idx": "#000009", "text": "Lu\u0308hike ja konkreetne eksole. Vastasin sama lu\u0308hidalt ja konkreetselt: MTU\u0308 Star Racing ei korralda avalikku u\u0308ritust ega ka mitte motospordivo\u0303istlust, vaid pu\u0308hapa\u0308eval on rada broneeritud treeninguteks kestvusso\u0303idurajal ja sellega seoses anname teada, et motokrossirada on treenijatele kahjuks suletud."}, {"text_idx": "#000010", "text": "Siinkohal rohkem vestlust ei toimunud."}, {"text_idx": "#000011", "text": "Ja\u0308rgmisel hommikul pandi u\u0308les ja saadeti laiali info:"}, {"text_idx": "#000012", "text": "Saadan teile veelkord vo\u0303istluste korraldamise juhendi ja panen teile su\u0308damele, et te seda infot kindlasti oma klubilistega jagaksite, kuna elame hetkel va\u0308ga riskantsel ajal, kus iga vale samm vo\u0303ib viia motospordivo\u0303istluste tu\u0308histamiseni sellel aastal. Oleme koosto\u0308o\u0308s Terviseameti ja Kultuuriministeeriumiga loonud manuses oleva faili ning ko\u0303ik EMFi klubide poolt korraldatavad vo\u0303istlused saavad nendele ka vastama."}, {"text_idx": "#000013", "text": "SAMAS on juba na\u0308ha, et hakatakse korraldama vo\u0303istluseid, mida osavalt nimetatakse \u201ctreeningpa\u0308evadeks\u201d, mis ei kuulu EMFi kalendrisse ning juba eelregistreerimisel on na\u0308ha, et 100 inimese piir (juunikuus on lubatud 100 isikut vo\u0303istlusel sh sportlased, rajapersonal, mehaanikud + pealtvaatajad on u\u0308ldse keelatud) saab kindlasti u\u0308letatud, mis ta\u0308hendab automaatselt eritingimuste rikkumist. Kuna riigi jaoks vo\u0303rdub Motosport = EMF, siis riiki ei huvita see, et reegleid rikkunud u\u0308rituse korraldaja ei kuulu EMFi ning karistus kandub u\u0308ldiselt motospordile, mille tulemusena on suur vo\u0303imalus, et meil keelatakse u\u0308ldse motospordivo\u0303istlused. Ta\u0308nu eriolukorra ajal meedias kajastatud treeningutele (Ma\u0308nnikul, Viljandis) hoitakse meil kindaslti ko\u0303rgendatud ta\u0308helepanu peal ning eks neid tavalisi pealtkaebajaid jagub ka igasse Eesti nurka. Kuna EMFi tingimused on kinnitatud, siis nende ja\u0308rgimisega me endale probleeme kaela ei to\u0303mba ja saame vo\u0303istlused kenasti peetud. Samas EMFi kalendriva\u0308listel u\u0308ritustel ei garanteeri keegi, et nendest tingimustest kinni peetakse ja ongi probleemid ka\u0308es, mille lo\u0303pptulemusest juba eelnevalt kirjutasin."}, {"text_idx": "#000014", "text": "SEEGA palun suhelge oma klubilistega ning andle neile teada, et osaledes EMFi va\u0308listel u\u0308ritustel annavad nad oma panuse sellesse, et u\u0308ks hetk keelatakse meil spordivo\u0303istlused kuni COVID-19 teema lo\u0303puni u\u0308ldse a\u0308ra."}, {"text_idx": "#000015", "text": "Paar tundi hiljem laekusid siis EMFi tingimused "}, {"text_idx": "#000016", "text": "Igal juhul oli EMF vo\u0303tnud juba u\u0308leu\u0308ldise koroonapaanika ku\u0308lvamise taktika ja mis to\u0308o\u0308taks veel paremini kui inimestesse hirmu ku\u0308lvamine? Reaalsuses pole ko\u0303igis nendes no\u0303uetes mitte midagi u\u0308letamatut ja polnud plaaniski hakata tahtlikult neid reegleid rikkuma."}, {"text_idx": "#000017", "text": "Tolleks hetkeks kui EMF oma jonni hakkas ajama, oli Pa\u0308rnus reegleid rikkunud Kolmapa\u0308evakross juba toimunud ja seda karikavo\u0303istluste nime all nagu Facebookis va\u0308lja oli reklaamitud."}, {"text_idx": "#000018", "text": "Meie eelregamine la\u0308ks lukku neljapa\u0308eva su\u0308dao\u0308o\u0308l, mil saime fikseerida ka lo\u0303pliku eelreganute inimeste arvu ja teha selle po\u0303hjal edasised otsused, milleks oligi pa\u0308eva ja so\u0303itude lahku lo\u0308o\u0308mine, et pidada kinni 100 inimese reeglist. Panime kirja ko\u0303ik COVID-19 ka\u0308itumisreeglid me so\u0303idul (leitavad ka me kodulehel tegime uue ajakava ja saatsime kogu vajaliku info eelreganutele laiali. Me saime 96 % so\u0303itjatelt tagasiside ja kinnituse, kas ta osaleb vo\u0303i mitte ja kummas pa\u0308eva pooles. See ei olnud mitte va\u0308ike to\u0308o\u0308 ja on va\u0308ga alatu EMFi poolt meid su\u0308u\u0308distada tahtlikes reeglite rikkumises ja milles ko\u0303iges veel. Me andsime endist parima, et antud olukorras ja\u0308a\u0308da reeglite piiresse ja teha ko\u0303ike nii nagu on ette kirjutatud. Va\u0308lja arvatud see (mis ilmselt saatuslikuks saigi), et me ei ole no\u0303us keevitama Po\u0303rgulistele ku\u0308mnekat otsa ja registreerima (makstes selle eest veel omakorda tasu) seda so\u0303itu EMFi kalendris, et EMF saaks lihtlabaselt omale kassat tekitada. Po\u0303rguliste so\u0303it ei sobitu oma olemuselt isegi mitte EMF vo\u0303istlustingimustesse ja me ei soovi kohe kindlasti, et EMFist tuldaks ja o\u0308eldaks, et nii need asjad ei ka\u0308i \u2013 kaotame teil selle lisakatse a\u0308ra ja punktisu\u0308steem tuleb ka ikka EMFi tingimuste ja\u0308rgi teha ja mida ko\u0303ike veel. EI! Siin on tegemist meie va\u0308lja mo\u0303eldud su\u0308steemidega ja kohe kindlasti ei soovi me sel u\u0308ritusel mingisugust bu\u0308rokraatiat taga ajada. Te EMF ajage omi asju ja meie ajame omi \u2013 ei ole vaja pista nina sinna, kuhu see ei mahu. A\u0308kki vo\u0303taks siis juba Jo\u0303gevatreffil rehvipo\u0303letamise ka litsentsi alla?"}, {"text_idx": "#000019", "text": "Ehk siis kokkuvo\u0303ttes andsime me EMFile teada, et MTU\u0308 Star Racing seda so\u0303itu ei korralda. Reede lo\u0303unaks tuli postkasti ja\u0308rgmine kiri (kirja algus annab mo\u0303ista, et sellest saadi aru, et MTU\u0308 seda ei korralda):"}, {"text_idx": "#000020", "text": "Olete korraldamas Po\u0303rguliste metsaso\u0303itu, mis on iseenesest tore, sest rahvas saab peale pandeemiat taas teineteisest mo\u0303o\u0303tu vo\u0303tma. Samas on selle u\u0308rituse u\u0308mber palju segadust, kui alguses oli ta vo\u0303istlus ja nu\u0308u\u0308d oleks nagu treening. (Minu kommentaar siiajuurde \u2013 mis asi on siis Pa\u0308rnu kolmapa\u0308evakrossi treeningvo\u0303istlus? Meie ei vo\u0303i, aga teised vo\u0303ivad?) Viimane ta ei saa kindlasti olla, kuna mai lo\u0303puni kehtib treeninggrupi piirang 10 inimest (Vabariigi Valitsus korraldus nr 172 \u201cCOVID-19 haiguse leviku to\u0303kestamiseks vajalikud liikumisvabaduse ning avalike koosolekute pidamise ja avalike u\u0308rituste korraldamise piirangud\u201d "}, {"text_idx": "#000022", "text": "Siiajuurde saab taas tuua na\u0308ite Kolmapa\u0308evakrossist vo\u0303i Lange o\u0303htukrossist, kus kohe kuidagi ei ole ju 10 inimese piirist kinni peetud vo\u0303i mis reeglid need teistele klubidele siis kehtivad?"}, {"text_idx": "#000023", "text": "Seoses sellega on tegemist siiski vo\u0303istlusformaadiga, millele kehtivad EMFi poolt kehtestatud tingimused, lisaks riiklikul tasandil kinnitatud tingimustele. Kuna teie klubi on samuti EMFi liige, siis tuleb ka teil (vastavalt EMFi po\u0303hikirjale) nendest tingimustest kinni pidada sarnaselt teistele meie liikmesklubidele, kes praegusel ajal vo\u0303istluseid korraldavad ja reeglitest kinni peavad. U\u0308htlasi na\u0308itaks see ka teie lugupidamist teiste liikmete suhtes, sest lo\u0303ppude lo\u0303puks oleme me ju ko\u0303ik u\u0308ks EMFi \u201cpere\u201d."}, {"text_idx": "#000024", "text": "Minu kommentaar \u2013 mis lugupidamisest saab siin juttu olla kui u\u0308hed klubid vo\u0303ivad teha mis tahavad ja meid to\u0303mmatakse liistule? Mis kuradi u\u0308ks pere? Mis imal jutt? Kuidas nood teised siis reegleid austavad kui ei austa ju?"}, {"text_idx": "#000025", "text": "Hetkel on tekkinud aga olukord, kus enamus klubisid toimetavad vastavalt olukorrale solidaarselt koos teiste klubidega ja siis on need, kes proovivad igal vo\u0303imalusel reeglitest ko\u0303rvale po\u0303igelda. EMF ei saa aga riskida sellega, et mo\u0303ned tema liikmed ei vo\u0303ta tingimusi kuulda ja nii suurendavad riske, millest ma viimaste pa\u0308evade kirjades klubidele ra\u0308a\u0308kisin."}, {"text_idx": "#000026", "text": "See olukord ei saa edasi kesta, seega palun andke mulle teada, kas te kavatsete u\u0308rituse EMFi tingimustega vastavusse viia ja neid ka reaalselt kohapeal ja\u0308rgida."}, {"text_idx": "#000027", "text": "Reede lo\u0303unal! Ajal kui iga inimene saab aru, et sellisteks asjaajamisteks on liialt hilja \u2013 nu\u0308u\u0308d on inimesed rajal, panevad linte, niidavad muru ja teevad to\u0308o\u0308d, et pu\u0308hapa\u0308evaks ko\u0303ik valmis oleks! Lisaks eelreganutega suhtlemine ja mida ko\u0303ike veel. Ma isegi vaevunud sellele kirjale vastama, vaid keskendusin sellele, et pu\u0308hapa\u0308eval saaks meie poolt ko\u0303ik igati ok olema. EMF muidugi suutis mulle kohutavalt palju to\u0308o\u0308d juurde tekitada."}, {"text_idx": "#000028", "text": "Ja\u0308rgmisel hetkel tuli vallavalitsusest teavituskiri selle kohta, et EMF saatis sinna neljapa\u0308eva o\u0303htul info va\u0308itega, et MTU\u0308 Star Racing plaanib kahtlemata ko\u0303iki koroonareegleid eirata. Hoia kahe ka\u0308ega peast kinni ja hu\u0308u\u0308a Ansipit appi \u2013 ma lihtsalt endiselt ei mo\u0303istnud seda, mis reegleid me siis rikkuda kavatseme? Johhaidii milline jonni ajamine. Suhtlesin vallaga ko\u0303ik la\u0308bi, ka kohaliku konstaabliga ja selgitasin, mis reeglid meile kehtivad ja kuidas me neid ta\u0308ita kavatseme. Mulle endiselt ei mahtunud pa\u0308he see, kuidas sai EMF meid su\u0308u\u0308di mo\u0303ista juba eos asjas, mida polnud tol hetkel veel toimunudki?"}, {"text_idx": "#000029", "text": "Reedel saatsin siis lo\u0303puks kirja peasekreta\u0308rile vastu tuginedes nende poolt saadetud COVID reeglitele, kus seisis, et Ko\u0303ik Eestis peetavad motovo\u0303istlused peavad ja\u0308lgima ja\u0308rgmiseid reegleid ning ko\u0303ikide vo\u0303istluste juhendid peavad olema allkirjastatud Eesti Mootorrattaspordi Fo\u0308deratsioonis (EMF) ja vo\u0303istluste kuupa\u0308evad sisestatud EMFi ametlikus kalendris, mis on na\u0308htaval kodulehel . Antud tingimused kehtivad 2020 aasta lo\u0303puni. Tingimusi ja kehtivusaega vo\u0303ib muuta vastavalt Eestis Vabariigi valitsuse poolt tulnud otsustele."}, {"text_idx": "#000030", "text": "Hakkas kohe huvitama \u2013 kus ja kuidas kajastuvad emfi kalendris hiljuti toimunud Lange o\u0303htukrossi ja Pa\u0308rnu kolmapa\u0308evakrossi reeglid, juhendid jne? EMFi to\u0303lgenduste ja\u0308rgi on need ju ta\u0308pselt niisamuti ajavo\u0303tuga ja stardiga vo\u0303istlused?"}, {"text_idx": "#000031", "text": "Miks vo\u0303ivad need korraldajaklubid reegleid rikkuda? Kas Tartu vo\u0303i Pa\u0308rnu linnavalitsusse on ikka vastavad teated saadetud?"}, {"text_idx": "#000032", "text": "Siin pole neist u\u0308ritustes kippu ega ko\u0303ppu / "}, {"text_idx": "#000033", "text": "Mo\u0303lemad u\u0308ritused olid EMFis kinnitatud. Nad maksid vo\u0303istluste registreerimismaksu, seal olid kasutusel ko\u0303ik bu\u0308rokraatia uued dokumendid jne. EMF ei vaata u\u0308helegi klubile la\u0308bi lillede, sest ko\u0303ik peavad reegleid ja\u0308rgmima ja nad vastutavad u\u0308hte moodi. Olgu nende liikmed siis kusagil komisjonis vo\u0303i no\u0303ukogus."}, {"text_idx": "#000034", "text": "Mind ja\u0308i selles kirjas hirmsasti na\u0308rima see vihje, et olgu liikmed kusagil komisjonis vo\u0303i no\u0303ukogus \u2013 ma isegi mitte polnud vihjanud sellele teemale. Tagantja\u0308rele mo\u0303eldes oleme siis ilmselt her Saarekesele ja Makarovile hambusse ja\u0308a\u0308nud, sest Lange omadest ei leia ma emfi kodukalt enam kedagi kusagile no\u0303ukokku vo\u0303i komisjoni ja\u0308a\u0308nud. Ta\u0308nud peasekreta\u0308r meile vihjamast, kes need vaenuajajad siis pa\u0308riselt on."}, {"text_idx": "#000035", "text": "Saatsin u\u0308he kirja veel vastu:"}, {"text_idx": "#000036", "text": "Paluks linki, kus ja kuidas need u\u0308ritused emfi lehel u\u0308leval on koos juhendite ja covid-19 reeglitega? Miks on Pa\u0308rnu motoclubi facebooki lehel u\u0308leval, et tegemist on treening-vo\u0303istlusega, aga fotodelt ilmneb, et sinu poolt va\u0308lja toodud 10se grupi reeglist pole kinni peetud? Pa\u0308rnu asjad on va\u0308hemalt nende kodukal olemas, aga kust ja kuidas lange kohta infot leiab?"}, {"text_idx": "#000037", "text": "Mo\u0303lema u\u0308rituse juhendid ja muu info on nende kodulehtedel. Kuna tegemist oli treeningvo\u0303istlustega ja hooaja algusega, siis me ei tahtunud eraldi nendele reklaami teha, sest siis vo\u0303is 100 lo\u0303hki minna. Mo\u0303lemate vo\u0303istluste juhendid olid EMFis kinnitatud ja sellest piisab."}, {"text_idx": "#000038", "text": "29. mai seisuga EMFi ametlik kalender \u2013 ei mingit infot"}, {"text_idx": "#000039", "text": "Ei ole ta\u0308nase pa\u0308evani ei mai ega juuni asju emfi nende ametlikus kalendris u\u0308leval nagu nad meilt no\u0303udsid. Kas pole mitte vahet tegemine? Ja kui kardeti, et 100 vo\u0303ib lo\u0303hki minna ja korraldati salamahti po\u0303randaalused vo\u0303iduajamised ajavo\u0303tuga ja puha, siis ise nad su\u0308u\u0308distasid meid juba ette a\u0308ra, et meil see 100 lo\u0303hki la\u0308heb ja siis soovisid veel oma kodukal meile reklaami ka teha? Mis kohaga te seal EMFis mo\u0303tlete? Ise ka saate aru, kui absurdselt see ko\u0303ik kokku ko\u0303lab?"}, {"text_idx": "#000040", "text": "6. juuni o\u0303htul pole endiselt mingit infot emfi kalendris juuni u\u0308rituste kohta"}, {"text_idx": "#000041", "text": "Ja nagu sellest ko\u0303igest veel va\u0308he oleks. Nii nagu seltsimehed EMFist lubasid, et pealtkaebajaid jagub igasse Eestimaa nurka, nii nad ka tegid. Ehk siis pu\u0308hapa\u0308eval oli end sisse smugeldanud va\u0308ike EMFi nuhk, kes rahvaloendusega tegeles ja tublisti pildimaterjali tootis. Helistas ka pu\u0308hapa\u0308evasel pa\u0308eval vallaametnikule, kes omakorda mulle helistas. Ma ei oskagi sellise totruse peale kohe midagi rohkem kirjutada. Na\u0308dala keskel helistati veel vallavalitsusse ja sealt omakorda mulle. Kas see ei ole va\u0308heke tobe, kuhu te EMF oma energiat ja ressursse suunate? O\u0303nneks meie ei ole sellised rumalad sitakeerajad ja motospordi takistajad nagu teie. Kas Teie nuhk ka\u0308is ka nu\u0308u\u0308d Kolmapa\u0308evakrossil Pa\u0308rnus rahvaloendust tegemas? Protokolli ja\u0308rgi oli seal suurte klassis 35 so\u0303itjat (kellest juba 3 so\u0303itjat on kindlasti minu teada veel sellises eas, et nad ise u\u0308ksi kohale ei so\u0303ida vo\u0303istlustele, vaid tulevad koos treeneri vo\u0303i muu taustajo\u0303uga). Va\u0308ikeste klassis 28 so\u0303itjat, mille vo\u0303ib julgelt kahega korrutada, sest vaevalt, et alaealised omal jalal sinna krossirajale said. Seega on summa kokku juba 94. Keegi pidi med.abi ka pakkuma? Keegi pidi starti andma? Keegi pidi ajavo\u0303tuga tegelema? Registreerima? A\u0308kki oli mo\u0303ni rajakohtunik ka? Mo\u0303nel lipsas so\u0303ber ka raja a\u0308a\u0308rde kaasa elama? Oli seal ikka 100 inimese piir ta\u0308idetud? Kas EMF Pa\u0308rnu linnavalitsusse ikka eelnevalt kirja saatis eelreganuid vaadeldes, et kindlasti Pa\u0308rnu motoklubi kavatseb koroonareegleid rikkuda? Ja noh, vaadake veel seda u\u0308leskutset Pa\u0308rnu MC lehel \u2013 igau\u0308ks vo\u0303ib kaaslase kaasa vo\u0303tta! Ehk siis kokku 63 so\u0303itjat x 2 vo\u0303rdub 126! Pluss veel u\u0308leskutsed eelnevalt :"}, {"text_idx": "#000042", "text": "Ehk siis reaalsuses oli seal kohapeal ilmselt ikka pa\u0308ris hulk rahvast kui nu\u0308u\u0308d vaadata! Ja siis meid tituleeritakse mustadeks lammasteks? Meid laimatakse avalikult ja saadetakse ma\u0308rgukiri ja visatakse va\u0308lja. Andke andeks \u2013 meil oli nii esimeses kui teises stardis 81 so\u0303itjat. Personali ta\u0308pselt 10. Vo\u0303is juhtuda, et selle 23 hektarise maa-ala peale, kus 81 inimest olid kiivritega kuuekilomeetrisel rajal so\u0303itmas, oli kokku rohkem kui 100 inimest. Aga me va\u0308hemalt pu\u0308u\u0308dsime reeglitest kinni pidada ja saatsime pealtvaatajad sisseso\u0303idult tagasi, kutsusime osalejaid u\u0308les reeglitest kinni pidama ega kutsunud u\u0308les endaga kaaslasi/mehhaanikuid kaasa vo\u0303tma. Iga osalejaga sai meilitsi vesteldud ja saadetud ko\u0303ik reeglid. Siinkohal tahan va\u0308ga ko\u0303iki Po\u0303rgulisi kiita, sest va\u0308ga paljud olidki endid reaalselt u\u0308hte bussi mahutanud ja tulnud u\u0308hise transpordiga ilma kaasaelajateta. Ko\u0303ik olid va\u0308ga mo\u0303istlikud ja pidasid reeglitest kinni. Ainus, kellel mingi kummaline kana meie Po\u0303rgulistega on kitkuda, on EMF."}, {"text_idx": "#000043", "text": "Ja nu\u0308u\u0308d siis visati meie klubi reedese seisuga EMFist va\u0308lja. Ausalt o\u0308elda on meil selle u\u0308le julmalt hea meel, sest pidasime juba eelmisel aastal plaani sealt va\u0308lja astuda. Kes tahab neid viimaseid eestikate saagasid meenutada, siis kirjutasin sellest blogis Nu\u0308u\u0308d tehti see va\u0308lja astumine meile lihtsalt kordades lihtsamaks. Ei taha kuuluda asutusse, kes teeb klubidel vahet, kus reeglid ei kehti u\u0308htselt ko\u0303igile, tehakse erisusi ja mis peamine, see asutus ei arenda mitte kuidagi motosporti, vaid on hoopiski motosportlase ja motoklubi vaenlane. Peaeesma\u0308rk on teenida raha, aga kuhu kurat nad selle raha panevad? Vo\u0303istlusi korraldavad oma rahakotiga siiski klubid, mitte EMF."}, {"text_idx": "#000044", "text": "Ma lihtsalt endiselt tahaks teada, mis reeglite vastu me siis eksisime? Kord toodi va\u0308lja, et me kavatseme rikkuda 100 inimese reeglit ja siis saadetakse klubidele laiali info, et me rikkusime 10 inimese reeglit, mis on veelgi absurdsem, sest kriis.ee lehel ei ole keelatud mitme ku\u0308mnegrupilise seltskonna treeningud. Ja veelgi enam, seda so\u0303itu ei korraldanud MTU\u0308 Star Racing nagu neile ka teada andsime, siis mille eest tegelikult MTU\u0308 va\u0308lja visati? See on umbes sama kui nu\u0308u\u0308d Kohila motospordiklubi visataks va\u0308lja selle eest, et nad lubasid oma rajal Redmotol (mille eestvedaja on EMFi no\u0303ukogu liige) u\u0308ritust korraldada, kus Redmoto ei pidanud kinni EMFi poolt kehtestatud no\u0303uetest. 2+2 reeglist pole kinni peetud, ra\u0308a\u0308kimata 10se grupi treeningust (mida meile nu\u0308u\u0308d ma\u0308rgukirjas ette heideti). Seda enam, et Redmoto lehel on u\u0308leval, et tegemist oli hoopis \u2013 kae o\u0303udu! \u2013 vo\u0303istlusega ehk siis klubisarja teise etapiga! Siis kus ja kuidas oli see vo\u0303istlus registreeritud, miks ei leia seda EMFi kalendrist nagu nende reeglistik ette na\u0308eb? O\u0303iglase kohtlemise nimel tahaksime teada, kas Kohila vallavalitsust on ikka teavitatud ja kas Redmoto visatakse nu\u0308u\u0308d ka va\u0308lja?"}, {"text_idx": "#000045", "text": "Kuvato\u0303mmis Raido Kulli galeriist Redmoto u\u0308ritusel"}, {"text_idx": "#000046", "text": "Na\u0308iteid, kus ja kuidas on reegleid reaalsuses eiratud, vo\u0303iks siia tuua oi-oi kui palju! Mida nu\u0308u\u0308d Imavere krossirajaga peale hakatakse, kus sel na\u0308dalavahetusel kaks suurt vo\u0303iduajamist? Kas ko\u0303ik inimesed visatakse nu\u0308u\u0308d EMFist va\u0308lja, kes on osalenud rohkem kui ku\u0308mne inimesega treeningul? Nimekad krossiso\u0303itjad korraldavad alatasa trenne, kus rohkem kui ku\u0308mme osalejat. Ei hakka u\u0308ldse ra\u0308a\u0308kimagi siin Piksepini u\u0308ritustest, CF moto cupist jne. Tahaks loota, et EMF saadab ikka ko\u0303igi reegleid rikkunud klubide pihta avalikud ma\u0308rgukirjad laiali ja viskab ikka ko\u0303ik need klubid va\u0308lja, eksole! U\u0308htne pere my ass! Nagu meile Tuljoga isiklikult saadetud kirjas ma\u0308rgiti \u2013 sorry, aga pere ei ka\u0308itu nii ja me kindlasti ei soovi sellisesse mitmepalgelisse perekonda kuuluda."}, {"text_idx": "#000047", "text": "Ahjaa, ja huvitav oleks analu\u0308u\u0308sida, kuidas siis see litsentside peatamise va\u0308rk ka\u0308ib. Kas EMF vo\u0303tab oma endurokomisjoni liikmelt ka litsentsi a\u0308ra? Kas ei oleks pidanud enne sellist ka\u0308iku oma so\u0303itjaid konkreetsemalt hoiatama, et kui Aravete rajale so\u0303itma la\u0308hete, siis riskite oma litsentsiga? Igal juhul, Po\u0303rgulised, hakake nu\u0308u\u0308d omale a\u0308gedaid hu\u0308u\u0308dnimesid va\u0308lja mo\u0303tlema, mille all edaspidi Po\u0303rguliste so\u0303idul osaleda saate \ud83d\ude42"}, {"text_idx": "#000048", "text": "Nii et kokkuvo\u0303ttes on meie poolt peace! Pu\u0308u\u0308ame siin blogi kaudu oma jo\u0303hkraid teguviise kuidagigi o\u0303igustada ja selgitada ja levitada, et mitte pa\u0308ris mustaks lambaks ja\u0308a\u0308da, vaid anda lugejaskonnale endile vo\u0303imaluse nuputada va\u0308lja, mis kellegi jaoks o\u0303ige, mis vale. Eks igau\u0308hel ole ju oma to\u0303de ja o\u0303igus \ud83d\ude42 Sai siia nu\u0308u\u0308d u\u0308ks ilmatu pikk tekst ja joru, tea, kas keegi lo\u0303puni ka jo\u0303uab selle lugeda? \ud83d\ude00 EMFi juhtkond ka\u0308itub minu hinnangul kordades no\u0303drameelsemalt ja hullemini kui mo\u0303ni lo\u0303purase (siinkohal ka\u0308ib see must huumor minu enda pihta eksole!) ja meil on selle u\u0308le ainult hea meel, et me selle rumala asutuse alla enam ei kuulu. Su\u0308da on kohe kuidagi rahul, et saame ilma nende todebate jaburusteta eluga krossirajal edasi liikuda ja stressivabalt kogu kupatust edasi arendada ja veelgi po\u0303rgulisemaid u\u0308ritusi va\u0308lja mo\u0303elda \ud83d\ude09 Cheers! Julge karu rind on haavleid ta\u0308is ja meie la\u0308hme edasi!"}, {"text_idx": "#000049", "text": "Mitu pa\u0308eva on kulunud selle EMFi jamaga tegelemiseks, selle asemel, et hoopiski Po\u0303rgulistele saadetavate meenetega tegeleda. Ptu\u0308i ma u\u0308tlen! Ja avan motofoto.ee lehe, et oma meelt millegi toredamaga lahutada ja vaadata kui tore pu\u0308hapa\u0308ev meil ko\u0303igil oli!"}, {"text_idx": "#000050", "text": "Miks ometi ja\u0308lle? Ehk Po\u0303rgulised stardivad juba 13ndat hooaega!\nMiks me eestikate korraldusest pausi teeme?\nAravete TOP200 head ja vead"}, {"text_idx": "#000051", "text": "MotoMari - moto elust ja elu motost"}]